ତୈଳ ବିଶୋଧନାଗାରରେ ଭୟାବହ ଅଗ୍ନିକାଣ୍ଡ\nପାରାଦୀପ,୧୨।୧୨(ସ୍ବ.ପ୍ର.)ପାରାଦୀପ ତୈଳ ବିଶୋଧନାଗାର ପରିସରରେ ମଙ୍ଗଳବାର ଭୟାବହ ଅଗ୍ନି\nତୈଳ ବିଶୋଧନାଗାରରେ ଭୟାବହ ଅଗ୍ନିକାଣ୍ଡ\t December 12th, 00:00 AM December 12th, 00:00 AM\nପାରାଦୀପ,୧୨।୧୨(ସ୍ବ.ପ୍ର.)ପାରାଦୀପ ତୈଳ ବିଶୋଧନାଗାର ପରିସରରେ ମଙ୍ଗଳବାର ଭୟାବହ ଅଗ୍ନିକାଣ୍ଡ ଘଟିଛି। ବିଶୋଧନାଗାର ୧ ନଂ. ଗେଟ୍ ନିକଟସ୍ଥ ପେଟ୍ରୋଲ ପାଇପ୍ରେ କୌଣସି କାରଣରୁ ନିଆଁ ଲାଗିଯିବାରୁ ଭୟଙ୍କର ପରିସ୍ଥିତି ସୃଷ୍ଟି ହୋଇଥିଲା। ନିଅଁାର ପ୍ରକୋପ ଓ ଧୂଅଁା ଆସ୍ତରଣ ଉତ୍ତରରେ ଥିବା ପାରାଦୀପ ଟାଉନଶିପ୍ ଓ ଦକ୍ଷିଣରେ ଥିବା ତ୍ରିଲୋଚନପୁର, ମାହାଳ, ଗୋବିନ୍ଦପୁର ଗ୍ରାମ ପର୍ଯ୍ୟନ୍ତ ଦେଖିବାକୁ ମିଳିଥିଲା। ନିଆଁକୁ ଆୟତ୍ତ କରିବା ପାଇଁ ବିଶୋଧନାଗାର କର୍ତ୍ତୃପକ୍ଷଙ୍କ ନିର୍ଦ୍ଦେଶରେ ତୁରନ୍ତ ସମସ୍ତ ତେଲ ଓ ଗ୍ୟାସ ପାଇପ ଲାଇନ୍କୁ ବନ୍ଦ କରିଦିଆଯାଇଥିଲା। ଦମକଳ ଗାଡି ଓ ତେଲ ନିଆଁ ଲିଭାଇବା ପାଇଁ ଫୋମ ଗାଡିକୁ ନିୟୋଜିତ କରାଯାଇଥିଲା। ପୂର୍ବାହ୍ନ ୧୧ଟାରେ ଲାଗିଥିବା ନିଅଁାକୁ ପ୍ରାୟ ୩ଘଣ୍ଟା ପରେ ଅପରାହ୍ନ ୨ଟା ବେଳକୁ ନିୟନ୍ତ୍ରଣ କରାଯାଇଥିଲା। ବିଶୋଧନାଗାର ପରିସର ନିଷିଦ୍ଧାଞ୍ଚଳ ହୋଇଥିବାରୁ ଅଗ୍ନିକାଣ୍ଡ ସମୟରେ କାହାରିକୁ ଭିତରକୁ ଛଡ଼ାଯାଇ ନ ଥିଲା। ରାଜ୍ୟ ସରକାରଙ୍କ ଅଗ୍ନିଶମ ସେବା ସଂସ୍ଥା ସମେତ ପିପିଏଲ, ଇଫ୍କୋ କାରଖାନାର ଦମକଳ ଗାଡି ନିଅଁା ଲିଭାଇବାରେ ନିୟୋଜିତ ହୋଇଥିଲେ। ସୂଚନାଯୋଗ୍ୟ, ବାର୍ଷିକ ୧୫ ମିଲିୟନ ମେଟ୍ରିକ୍ ଟନ୍ ଉତ୍ପାଦନ କରୁଥିବା ଏହି ବିଶୋଧନାଗାରକୁ ପ୍ରଧାନମନ୍ତ୍ରୀ ନରେନ୍ଦ୍ର ମୋଦି ୨୦୧୬ ଫେବୃୟାରୀ ୭ରେ ଲୋକାର୍ପଣ କରିଥିଲେ। ଲୋକାର୍ପଣର ୩ଦିନ ପୂର୍ବରୁ ଏହିଭଳି ଭାବେ ଅଗ୍ନିକାଣ୍ଡ ଘଟିଥିଲା। ଅତ୍ୟାଧୁନିକ ବିଶୋଧନାଗାର କୁହାଯାଉଥିବା ଏହି ପ୍ରକଳ୍ପରେ ଯେତେବେଳେ ଅଗ୍ନିକାଣ୍ଡ ଘଟୁଛି ସେତେବେଳେ ଏ ଅଞ୍ଚଳରେ ଭୟର ବାତାବରଣ ଖେଳିଯାଉଛି। ଏ ସମ୍ପର୍କରେ ବିଶୋଧନାଗାର ମାନବ ସମ୍ବଳ ଅଧିକାରୀ ଟି.କେ. ବିଶୋଇ ସୂଚନା ଦେଇଛନ୍ତି ଯେ ବିଶୋଧନାଗାରର ଇଣ୍ଡିମାକ୍ସ ୟୁନିଟ୍ରେ ଅଗ୍ନିକାଣ୍ଡ ଘଟିଥିଲା। ତେବେ ଏଥିରେ କେହି ମୃତାହତ ହୋଇନାହାନ୍ତି। ନିଅଁ।କୁ ତୁରନ୍ତ ଆୟତ କରାଯାଇଥିଲା। ନିଅଁା ଲାଗିବାର କାରଣ ସମ୍ପର୍କରେ ପଚାରିବାରୁ ସେ ଘଟଣାର ତଦନ୍ତ କରାଯାଉଛି ବୋଲି କହିଛନ୍ତି।
